2.

Artiklit 11 muudetakse järgmiselt: a) punkt 10 asendatakse järgmisega: „10) ICESi 4.a ja 4.b rajooni liidu vetes põhjalähedaste liikide segapüügi puhul põhjatraale või nootasid (OTB, OTT, SDN, SSC) (võrgusilma suurus 70–99 mm (TR2)) kasutavate laevadega: kalavarude kaitseks kehtestatud alammõõdust väiksema merlangi puhul kuni 4 % merlangi aastasest kogupüügist;“ b) punkt 12 asendatakse järgmisega: „12) pelaagiliste liikide püügi puhul ICESi 4.b ja 4.c rajoonis (lõuna pool 54° põhjalaiust), kui püügiks kasutatakse pelaagiliste traalidega varustatud pelaagilise püügi traalereid, mille kogupikkus on kuni 25 m, ning kui sihtliikideks on makrell, stauriid ja heeringas; makrelli, stauriidi, heeringa ja merlangi kombineeritud püügi puhul kuni 1 % makrelli, stauriidi, heeringa ja merlangi aastasest kogupüügist;“ c) punkt 13 asendatakse järgmisega: „13) põhjalähedaste liikide segapüügi puhul traalidega (OTB, OTM, OTT, PTB, PTM, SDN, SPR, SSC, TB, TBN) (võrgusilma suurus üle 80 mm) ICESi 3.a rajoonis ja ICESi 4. alapiirkonnas ning harilikku süvameregarneeli püügi puhul püügivahenditega, millel on kuni 19 mm sammuga sortimisvõre või samaväärne sortimisseade ja kaaspüügi eraldamise seade võrgusilma suurusega üle 35 mm ICESi 3.a rajoonis ja 32 mm ICESi 4. rajoonis: kilu, tobia, norra tursiku ja põhjaputassuu kombineeritud püügi puhul kuni 1 % aastasest kogusaagist põhjalähedaste liikide segapüügil ja norra tursiku püügil;“ d) punkt 14 asendatakse järgmisega: „14) merluusi põhjalähedasel püügil õngejadasid (LLS) kasutavate laevadega ICES 4. alapiirkonnas: kalavarude kaitseks kehtestatud alammõõdust väiksema hariliku molva (Molva molva) puhul kuni 3 % kõnealuse liigi aastasest kogupüügist selles põhjalähedase püügi piirkonnas;“ e) punkt 15 asendatakse järgmisega: „15) ICESi 4.b ja 4.c rajoonis põhjalähedaste liikide segapüügi puhul põhjatraale (OTB, OTT, PTB) (võrgusilma suurus 80–99 mm) (TR2) kasutavate laevadega: stauriidi (Trachurus spp.) püügi puhul kuni 6 % kõnealusest piirkonnast püütud stauriidi aastasest kogupüügist 2021. ja 2022. aastal ning 5 % 2023. aastal;“ f) punkt 16 asendatakse järgmisega: „16) ICESi 4.b ja 4.c rajoonis põhjalähedaste liikide segapüügi puhul põhjatraale (OTB, OTT, PTB) (võrgusilma suurus 80–99 mm) (TR2) kasutavate laevadega: hariliku makrelli (Scomber scombrus) püügi puhul kuni 6 % kõnealusest piirkonnast püütud hariliku makrelli aastasest kogupüügist 2021. ja 2022. aastal ning 5 % 2023. aastal;“ g) punkt 17 asendatakse järgmisega: „17) ICESi 4. alapiirkonnas tööstusliku pelaagilise püügi traaleriga püügi puhul, kui sihtliik on põhjaputassuu, ja kõnealuste liikide pardal surimiks töötlemisel: põhjaputassuu (Micromesistius poutassou) püügi puhul kuni 5 % põhjaputassuu aastasest kogupüügist;“ h) lisatakse punkt 18: „18) põhjalähedase püügi puhul traalidega (OTB, OTM, OTT, PTB, PTM, SDN, SPR, SSC, TB, TBN), mille võrgusilma suurus on üle 70 mm (kui püütakse ICESi 3.a rajoonis) ja mis on varustatud sortimisvõrega, mille võresamm on kuni 35 mm, või samaväärse sortimisseadega, ning üle 80 mm (kui püütakse ICESi 4. alapiirkonnas): süvameregarneeli (Pandalus borealis) püügi puhul kuni 0,01 % kõnealuses piirkonnas püütud süvameregarneeli aastasest kogupüügist.“